text: Cykler mellem kulturelle punkter
  09 september 2013 kl. 06.42
  Ni af Koldings 8. klasser cykler mandag mellem tre af byens kulturelle institutioner: Trapholt, Geografisk Have og Kolding Stadsarkiv. Eleverne cykler rundt og opsøger de oplevelser, de har lyst til.
  De tre kulturinstitutioner er gået i samarbejde med By- og Udviklingsforvaltningen om projekt, der skal synliggøre, at Kolding by har sine egne kulturelle seværdigheder.
  
  Idræt og bevægelse 
  Siden kl. 8.30 er eleverne sendt afsted i små hold hvert kvarter. På de tre steder står formidler Kirsten Jensen, gartner Orla Christensen, arkivar Anders Aaboer og museumslærer Kim Mikkelsen klar til at modtage og instruere eleverne i de små opgaver, de skal løse.
  Samarbejde i klasserne vil være et af nøgleordene, når de skal løse opgaverne.
  Alle skulle gerne få en sjov dag, med nyt input om byen og motion.
  Idræt og bevægelse hører også til kulturen, så det er ikke kun cyklen men også badetøjet, der kommer i brug, når dagen slutter i Slotssøbadet.
  Den klasse, som sammenlagt klare opgaverne bedst, vinder fribilletter til en hjemmekamp hos KIF Kolding København.
  